open-index/open-wikipedia-markdown huggingface dataset:
Tagged

**Tagged** er et nettsamfunn grunnlagt av de to Harvard elevene Greg Tseng og Johann Schleier-Smith. Tagged ble lansert i oktober 2004 av Tagged Inc. som er privateid. 

Målgruppen til nettsiden var i utgangspunktet amerikansk ungdom, spesielt high school studenter, men har siden åpnet for brukere i hele verden fra 13 år og oppover.

Siden tilrettelegger for at brukerne kan lage profiler, sende meldinger, gi kommentarer, «poste» artikler, status, søke bilder, se videoer, spille spill, gi «gaver», chatte og å utvikle sitt sosiale nettverk. 

I juli 2008 hevder nettsiden å ha 70 millioner registrerte brukere, noe som gjør nettsamfunnet til et av verdens største.

## Referanser


## Eksterne lenker
*
Tone Aaness

**Tone Aaness** (født 19. mars 1973 i Oslo) er en norsk billedkunstner. Hun arbeider særlig med maleri, men også tegning og skulptur.

Tone Aaness var elev hos maleren, tegneren og grafikeren Tor Kvarv i perioden 1999 til 2004. Hun studerte seinere klassisk, figurativ kunst i Firenze i Italia. Kunsten hennes inneholder ofte surrealistiske motiver og tekster, for eksempel egne dikt eller filosofiske sitater. Aaness bor i Bodø i Nordland og  har atelier i sentrum av byen.

Tone Aaness har også studert norsk, historie og russisk. Hun underviser i norsk ved Bodin videregående skole. 

## Eksterne lenker
* Egenpresentasjon med biografi, bildegalleri og annet
* Avisa Nordland om Tone Aaness' utstilling ''Trist fugl''
* Avisa Nordland om Tone Aaness' debutantutstilling 2005
Erik Lassen

:*For den danske skuespilleren, se [[Erik Lassen (f. 1893)]]*

**Erik Lassen** (1924–2004) var en norsk skuespiller og regissør. Som skuespiller befattet seg mest med komedie og huskes blant annet fra filmen *[[Nydelige nelliker]]* (1964) og komiserien *[[Pilen flyttebyrå]]* (1987).

Lassen filmdebuterte i en liten birolle i *[[Svendsen går videre]]* (1949) og hadde siden sentrale biroller i filmkomedier som *[[Lån meg din kone]]* (1958), *[[Operasjon Løvsprett]]* (1962), *[[Operasjon Sjøsprøyt|Operasjon sjøsprøyt]]* (1964), *[[Nydelige nelliker]]* (1964) og *[[På stigende kurs]]* (1987). Han hadde også noen bidrag i dramatiske filmer, slik som *[[Vildanden (film)|Vildanden]]* (1963).

Lassen hadde også noen regioppdrag, slik som Fjernsynsteatrets *[[Festival i Venedig]]* (1968), som han også medvirket i, og komiserien *[[Kontorsjef Tangen]]* (1966). Han hadde også regi på dialogen i den kjente animasjonsfilmen *[[Flåklypa Grand Prix]]*.

På tv huskes han fra rollen som Hjalmar i den norske komiserien *[[Pilen flyttebyrå]]* (1987). Han hadde også en liten rolle i thrillerserien *[[Marerittet]]* (1989), samt noen episoder av ''Vestavind'' (1994). Hans siste opptreden var i serien ''Handel og Vandel'' (1996).

Han var også instruktør på en rekke hørespill.

I 1992 ble han tildelt Statens æresstipend for eldre.

## Filmografi

## Referanser


## Eksterne lenker
*
George Ramsay

**George Burrell Ramsay** (født 1. mars 1855 i Glasgow, død 7. oktober 1935 i Llandrindod Wells) var en skotsk sekretær/manager for Aston Villa i deres mest suksessfylte periode. Han spilte i Aston Villa fra 1874 til 1882 før han to år etter, i 1884, ble manager. Han var det helt til 1926. Da hadde han vært tilknytta klubben i over 50 år. 
Uten Ramsay ville trolig ikke Aston Villa ikke vært der dem er i dag.

Under Ramsay vant Aston Villa både serien og FA-cupen seks ganger. Etter at han ga seg gikk det dårligere med Villa og de rykka etter hvert ned.

Han døde i 1935 og på gravsteinen står det «Founder of Aston Villa».
W. J. Smith

**W. J. «Billy» Smith** var sekretær/komitemedlem i Aston Villa fra august 1926 til mai 1934. Smith var den andre og siste sekretæren i Aston Villa. Jimmy McMullan tok over etter ham og var den første som hadde betegnelsen manager.
Oscar Torp – en politisk biografi

***Oscar Torp – en politisk biografi*** er en biografi over statsministeren Oscar Torp fra Arbeiderpartiet. Boken er debutboken til historikeren og forfatteren Hans Olav Lahlum. 

Boken har 560 sider, hvorav 395 sider tekst og 165 sider noter, litteraturliste, appendiks o.l. Forfatteren har skrevet etter det han selv kaller "totempo-metoden," der han legger vekt på å gjøre hovedteksten enklest mulig å lese for allmennlesere, mens hensynet til ekspertlesere er ivaretatt gjennom utfyllende detaljer og drøftinger i utvidede sluttnoter.

Fullprisutgaven kom i to opplag på til sammen 2500, mens en pocketversjon ble utgitt våren 2008. Etter å ha lest boken valgte tidligere partisekretær Haakon Lie Lahlum som sin biograf sommeren 2007 – selv om han åpent kritiserte Lahlums positive omtale av Høyre-formann C.J. Hambros krigsinnsats. En annen partiveteran, tidligere partiformann Reiulf Steen, ga senere boken en overstrømmende anmeldelse i fagtidsskriftet Prosa.

## Eksterne lenker
* Samleside for avisanmeldelser av boken
Stanley Wagner

**Ulysses Stanley «Stan» Wagner** (født 2. mars 1908, død 11. oktober 2002) var en canadisk ishockeyspiller som deltok under vinter-OL 1932 i Lake Placid.

Wagner ble olympisk- og verdensmester i ishockey under vinter-OL 1932 i Lake Placid. Han spilte på *Winnipeg Hockey Club* som representerte Canada under OL-turneringen. Det canadiske laget vant ishockeyturneringen som besto av fire lag og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA sølv og Tyskland bronse. Den fjerde olympiske turneringen i ishockey var også det sjette verdensmesterskapet i ishockey. Spillerne på Canadas OL-lag var Wagner, William Cockburn, Clifford Crowley, Albert Duncanson, George Garbutt, Roy Hinkel, Victor Lindquist, Norman Malloy, Walter Monson, Kenneth Moore, Romeo Rivers, Harold Simpson, Hugh Sutherland og Aliston Wise. Wagner var målvakt og spilte en kamp.

## OL-medaljer
*  1932  Lake Placid - **Gull**  i ishockey  Canada

## VM-medaljer
*  1932  Lake Placid - **Gull**  i ishockey  Canada

## Referanser


## Eksterne lenker
*
Faverolle

**Faverolle** er en tung hønserase som stammer fra byen Faverolles sørvest for Paris i Frankrike.

I Frankrike finnes en egen matrett som lages av Faverolle, den blir kalt *«petit poussin»*. Hønen ruger sjelden, men kyllingene er hardføre og vokser fort. På den laksefargete varianten er det mulig å se kjønnet allerede når kyllingene er daggamle, selv om det krever litt erfaring: Hanekyllingene er mørkere enn hønekyllingene. Rasen har et rolig og hyggelig lynne, og den er lett å temme. Den er saktmodig og uaffisert av det som skjer rundt den. Faverolle er ikke flygedyktig, som også gjør den lett å holde inngjerdet. Den har litt spesielt utseende med dens fyldige skjegg, som gjør at den ligner litt på en ugle. Dvergvarianten ble avlet fram i Tyskland i 1920-årene. Eggene er gulbrune og veier 55-60 gram. Hanen veier 3,5–4&nbsp;kg og hønen veier 2,8–3,5&nbsp;kg. For dvergvarianten er eggene gulaktige og veier 38 gram. Hanen veier 1&nbsp;kg og hønen 900 gram.

## Farger
* Hvit
* Svart
* Gul
* Blå randtegnet
* Lys/columbia
* Gul/columbia
* Laksefarget

## Eksterne lenker
*
Jimmy McMullan

**Jimmy McMullan** (født 26. mars 1895 i Denny, Stirlingshire, død 28. oktober 1964) var en skotsk fotballspiller og -manager. Han spilte 16 kamper for .

Han begynte sin spillerkarriere med juniorlaget til Denny Hibernian i 1911 før han neste år spilte for Third Lanark i den skotske ligaen. Året etter gikk han til Partick Thistle. Han spilte åtte sesonger i Thistle, men spilte ikke finalen i den skotske cupen da de vant i 1921. 
Senere spilte han også i Manchester City. Han spilte to FA-cupfinaler med City, men tapte begge to. I sesongen 1927/28 vant Manchester City 2. divisjon.

I mai 1933 ble han spillende manager for Oldham Athletic etter å ha spilt 242 ligakamper for Manchester City. I 1934 ble han den første manageren for Aston Villa. Han var i Villa til 1935, før han ble manager i Notts County (1936–1937) og Sheffield Wednesday (1937–1939).

Jimmy McMullan var kaptein for det berømte skotske landslaget «Wembley Wizards» som slo  5&ndash;1 på Wembley i 1928.

## Eksterne lenker
*
Karl Schäfer

**Karl Schäfer** (født 17. mai 1909 i Wien, død 23. april 1976 i Wien)   var en østerriksk kunstløper som deltok i flere olympiske leker, 1928 i St. Moritz, 1928 i Amsterdam, 1932 i Lake Placid og 1936 i Garmisch-Partenkirchen.

Schäfer ble olympisk mester i kunstløp under vinter-OL 1932 i Lake Placid. Han vant single herrer foran Gillis Grafström fra Sverige. Fire år senere, under OL 1936 i Garmisch-Partenkirchen vant han sin andre olympiske tittel. I 1928 deltok han i både sommer- og vinter-OL, som svømmer i Amsterdam og han kom på  fjerdeplass i kunstløp i St. Moritz.

Han ble medlem av NSDAP i 1933 og SA i 1938.

## OL-medaljer
* 1932  Lake Placid -  **Gull** i kunstløp, single herrer
* 1936  Garmisch-Partenkirchen -  **Gull** i kunstløp, single herrer

## VM-medaljer
* 1930 –  **Gull** i kunstløp, single herrer
* 1931 –  **Gull** i kunstløp, single herrer
* 1932 –  **Gull** i kunstløp, single herrer
* 1933 –  **Gull** i kunstløp, single herrer
* 1934 –  **Gull** i kunstløp, single herrer
* 1935 –  **Gull** i kunstløp, single herrer
* 1936 –  **Gull** i kunstløp, single herrer
* 1928 –  Sølv i kunstløp, single herrer
* 1927 –  Bronse i kunstløp, single herrer

## Referanser


## Eksterne lenker
*
Rolf Teigen

**Rolf Teigen** (født 1972) er en norsk fotballtrener.

Teigen kom til Bryne FK 1. november 2007. I seriekampene fikk han 10 seire, 9 uavgjort, og 19 tap som sjef. Den 19. mai 2009 ble Teigen og hans assistent Mathias Haugaasen sagt opp.

Han har tidligere vært trener fem sesonger i Groruddalen Ballklubb. Der førte han laget fra bunnen av 3. divisjon til toppen av 2. divisjon. Teigen har også en fortid som spiller og trener i FK Vigør.

Teigen er ansatt hos Norsk Toppfotballsenter.

## Referanser


## Eksterne lenker
*
Edward Schultheiss

**Edward Tobias Schultheiss** (født 1976) er en norsk skuespiller fra Drammen. Han er blant annet kjent som rollen Kim i TV-serien *[[Himmelblå]].* 

Han har hatt flere roller på norsk fjernsyn og film siden tv-debuten i 2000. I 2014 spilte han i krimkomedien *[[Jakten på Berlusconi]]*, og i 2016 spilte han hovedrollen i flere reklamefilmer for mobiltelefonileverandøren Talkmore. I 2020 spilte Schultheiss rollen som Nick i Netflix-serien *[[Hjem til jul (TV-serie)|Hjem til jul 2]].*  

Schultheiss har også deltatt i flere realityprogrammer og tv-konkurranser. Våren 2010 var han deltaker i innslaget Camp Senkveld i TV 2-programmet *[[Senkveld med Thomas og Harald]].* Vinteren 2021 deltok han i sesong 2 av TV 2-konkurransen *[[Kompani Lauritzen]]*.

## Filmografi

### Spillefilmer og TV-serier
* 2000: *[[Ca. lykkelig]]* (TV-serie) – Ole
* 2002: *[[Folk flest bor i Kina]]* (spillefilm) – Finn
* 2003: *[[Buddy (film)|Buddy]]* (spillefilm) – Frode
* 2003: *[[Ushi]]* (TV-serie)
* 2005: *[[Ran (TV-serie)|Ran]]* (TV-serie) – Max
* 2006: *[[Trigger (film)|Trigger]]* (spillefilm) – ung slakter
* 2006: *[[Sønner]]* (spillefilm) – Jørgen
* 2008: *[[Tørt og kjølig (film)|Tørt og kjølig]]* (kortfilm) – Lars
* 2008: *[[Himmelblå]]* (TV-serie) – Kim
* 2010: *[[Asfaltenglene]]* (spillefilm) – Sverre
* 2012: *[[Blekkulf]]* (animert TV-serie) – Haiald
* 2012: *[[Julekongen]]* (TV-serie) – Ante
* 2012:  *[[Lilyhammer]]* (TV-serie) – Fengselsinnsatt Emil
* 2013: *[[Jakten på Berlusconi]]* (film) – Bjarte Lem
* 2018: *[[Vann over ild]]* (spillefilm) 
* 2020: *[[Hjem til jul (TV-serie)|Hjem til jul 2]]* (TV-serie) – Nick

### Reality-TV
* 2021: *[[Kompani Lauritzen]]* – sesong 2

## Referanser


## Eksterne lenker
* 
* Edward Schultheiss hos Filmweb
* Edward Schultheiss – Filmfront
* Aftenposten – Kjipt å gå på trygd
Stenhousemuir FC

**Stenhousemuir Football Club** er en skotsk fotballklubb fra småbyen Larbert i regionen Falkirk. Klubben spiller i 2010/11-sesongen i Scottish Second Division (nivå 3). Klubbens hjemmebane er Ochilview Park (uttales Okilvju). Banedekket er for øvrig kunstgress, noe som er meget uvanlig i Skottland. Sesongen 2010/2011 deler Stenhousemuir sin hjemmebane med tredjedivisjonslaget East Stirlingshire FC.

## Historie
Klubben ble stiftet i 1884, og tok i bruk Ochilview Park som hjemmebane i 1890. I 1921 ble Stenhousemuir valgt inn i Division 2 i Scottish Football League. Klubben ble værende i 2. divisjon helt til ligaen ble omorganisert til tre divisjoner i 1975, og de rykket ned i nye Second Division (nivå 3). Da ligaen ble omorganisert til fire divisjoner i 1994, holdt Stenhousemuir seg på nivå 3.

I 1996 vant Stenhousemuir sitt første større trofé, da de vant Challenge Cup, en cup for lagene på nivå 2, 3 og 4. De slo Dundee United 5-4 på straffespark etter 0-0 etter ekstraomganger. Stenhousemuir rykket ned i Third Division i 1998, men rykket opp igjen året etter. Siden 2004 har klubben igjen spilt i Third Division.

## Norsk supporterklubb
Stenhousemuir FC har en norsk supporterklubb som heter Stenhousemuir F.C. Supporters Club Norway, stiftet nyttårsaften 1992. Supporterklubben og noen av medlemmene eier i dag 5 % av aksjene i Stenhousemuir FC.

## Sesonger

## Klubbrekorder
*Beste ligasesong: 3.-plass (av 19 lag) i 2. divisjon i 1959 og 1961
*Beste sesong i skotsk FA-cup: Semifinale i 1903
*Beste sesong i Challenge Cup: Vinner i 1996
*Høyeste tilskuerantall: 12 500 mot East Fife 11. mars 1950 (skotsk FA-cup 4. runde)
*Største seier: 9-2 mot Dundee United 16. april 1937 (2. divisjon)
*Største tap: 2-11 mot Dunfermline Athletic 27. september 1930 (2. divisjon)

## Referanser


## Kilder
*Sky Sports Football Yearbook, Headline Publishing Group, London 2008. ISBN 978 0 7553 1820 9
*Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X

## Eksterne lenker
* 
* Stenhousemuir F.C. Supporters Club Norway
Christopher Lambert

**Christophe Guy Denis Lambert** (født 1957) er en fransk-amerikansk skuespiller kjent fra den britisk-amerikanske fantasyfilmen *[[Highlander]]* (1986).

## Bakgrunn
Lambert ble født i Great Neck, New York der faren var fransk diplomat for FN. Da han var to år flyttet familien til Genève i Sveits og bodde der inntil han og familien returnerte til Paris da han var 16 år.

## Karriere
Lambert filmdebuterte i 1979 via en liten birolle i den franske filmen *Ciao, les mecs*. På begynnelsen av 1980-tallet medvirket han i en del relativt ukjente franske filmer før han i 1984 fikk hovedrollen som Tarzan i den britiske eventyrdramaet **'. Året etter hadde han en sentral rolle i den franske dramathrilleren ''[[Subway (film)|Subway]]'' før han i 1986 spilte han hovedrollen som Connor MacLeod i den britisk-amerikanske fantasy-filmen ''[[Highlander]]''. Han gjentok rollen i to oppfølgere på 1990-tallet. Andre filmer hvor han hadde sentrale roller inkluderer ''[[I Love You]]'' (1986), ''[[Sicilianeren]]'' (1987), ''[[Knight Moves]]'' (1992), ''[[Jernfestningen]]'' (1992) og dens oppfølger ''[[Fortress 2: Re-Entry]]'' (2000), ''[[Mortal Kombat (1995 film)|Mortal Kombat]]'' (1995), ''[[Druids]]'' (2001), ''[[Absolon]]'' (2003), ''[[White Material]]'' (2009), ''[[Ghost Rider: Spirit of Vengeance]]'' (2011) og **' (2018).

Han ble tildelt César du cinéma for sine prestasjoner i *[[Subway (film)|Subway]]*.

## Privatliv
Lambert var gift med Diane Lane fra 1988 til 1994 og har en datter sammen med henne (f. 1993). 
## Referanser


## Eksterne lenker
* 
*
Kamphøns

**Kamphøns** er en gruppe hønsefugler som ales opp spesielt med tanke på hanekamper, en blodsport som er forbudt i de fleste industriland. Kamphøns er typisk fugler med en høyreist holdning og en muskuløs og kraftig kropp, med forholdsvis lite hode. De har liten eller ingen kam. Indiske kamphøns, Asil og moderne engelske kamphøns er eksempler på kamphønsraser.

## Se også
* Hanekamp
* Blodsport
Halvor Birch

**Halvor Birch** (født 21. februar 1885 i Horsens, død 5. juli 1962 i København) var en dansk turner. Han representerte klubben *HG* i København.

Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland.

Under Sommer-OL 1920 var han turleder for det danske laget som vant gull i lagkonkurransen (fritt system).

## Eksterne lenker
*
Indiske kamphøns

**Indiske kamphøns** er en tung hønserase som stammer fra England.

Indiske kamphøns er framavlet av de indiske rasene Asil og Malayer. Rasen kommer fra Cornwall, og derfor heter den cornish på engelsk. Rasen har kraftig kroppsbygning og har blitt brukt til framavling av den verdenskjente kyllingproduksjonsrasen Broiler. Hønene er ingen storverpere, men verper greit nok til kamphøns å være. De er ofte gode rugere og omsorgsmødre. Det er mulig at eggene av og til er dårlig frødd. Indiske kamphøns er tunge og muskuløse, og de trenger mye plass for at musklene skal utvikles ordentlig. Befjæringen er hard og ligger tett inntil kroppen. Den har kraftig bein og står bredbeint, og at den har et ørneaktig blikk gjør at den inngyter respekt. Til tross for navn og utseende er ikke indiske kamphøns mer stridslystne enn andre raser, men som oftest går de seirende ut av en kamp. Dvergvarianten stammer også fra England. Eggene er brunlige og veier 50 gram. Hanen veier 3,5–4,5&nbsp;kg og hønen 2–3&nbsp;kg. For dvergvarianten er eggene lysebrune og veier 30 gram. Hanen veier 1&nbsp;kg og hønen 850 gram.

## Farger
* Hvit
* Svart
* Gul
* Fasanbrun
* Rød/hvit (Jubilee)

## Eksterne lenker
*
Myndigheten för säkerhet och integritets­skydd

**Säkerhets- och integritetsskydds&shy;nämnden**, fra 2026 **Myndigheten för säkerhet och integritets&shy;skydd**, er en svensk statlig nemnd som sorterer under Justitiedepartementet. 

Nemnden fører tilsyn med myndighetenes bruk av hemmelige tvangsmidler og kvalifiserte beskyttede identiteter. I tillegg fører nemnden tilsyn med annen virksomhet som innebærer behandling av personopplysninger eller inngrep i den personlige integriteten. Nemnden har også et særskilt ansvar for tilsyn med Säkerhetspolisens behandling av personopplysninger.
## Referanser


## Eksterne lenker
* Säkerhets- och integritetsskyddsnämnden
Ivan Brown

**Ivan Elmore Brown** (født 17. april 1908, død 22. mai 1963) var en amerikansk sportsutøver som deltok i de olympiske leker 1936 i Garmisch-Partenkirchen.

Brown ble olympisk mester i bobsleigh under vinter-OL 1936 i Garmisch-Partenkirchen. Han vant toerbob sammen med Alan Washbond foran et sveitsisk lag. Konkurransen ble avviklet i 14. og 15. februar 1936.

## OL-medaljer
* 1936  Garmisch-Partenkirchen -  **Gull** i bobsleigh, toerbob  USA

## Eksterne lenker
*
Jerseykjempe

**Jerseykjempe** er en tung hønserase som stammer fra New Jersey. Jerseykjempe ble avlet fram av brødrene Black på slutten av 1800-tallet i New Jersey. Målet var å få frem verdens største hønserase. Jerseykjempe vokser veldig sent, og hanene begynner ikke få den rette størrelsen og tyngden før andre året. Dette innebærer at man må være forsiktig før man velger avlsdyr, da man bare skal avle på de største dyrene for at rasen ikke skal «krympe».

Rasen er veldig rolig, men også aktiv og nysgjerrig. Den blir lett veldig tam, og sinte haner er heller sjeldne. Hønene kan finne på å ruge, men er ikke så veldig egnet til det på grunn av sin tyngde.

Rasen kan minne om australorp, og forvekslinger kan skje. Noen viktige forskjeller finnes: Jerseykjempe skal ha gule fotsåler, mens australorps har rosa/hvite fotsåler. Videre er rygglinja på en jerseykjempe helt rett, mens australorp har bøyd rygglinje. Rasen finnes ikke som dverg.

Vekt: Hane 5–5,9&nbsp;kg. Høne 3,6–4,9&nbsp;kg. Eggene er brune, og minstevekt for rugeegg er 60 g, idealvekt 66 g.

## Farger

* Svart
* Hvit
* Blå randtegnet

## Eksterne lenker
*
Pierre Musy

**Pierre Musy** (født 25. august 1910, død 21. november 1990) var en sveitsisk sportsutøver som deltok i de olympiske leker 1936 i Garmisch-Partenkirchen.

Musy ble olympisk mester i bobsleigh under Vinter-OL 1936 i Garmisch-Partenkirchen. Han vant firerbob sammen med Arnold Gartmann, Charles Bouvier og Joseph Beerli foran et annet sveitsisk lag. Konkurransen ble avviklet i 11. og 12. februar 1936.

## OL-medaljer
* 1936  Garmisch-Partenkirchen -  **Gull** i bobsleigh, firerbob  Sveits

## VM-medaljer
* 1935  St. Moritz -  Sølv i bobsleigh, firerbob (Sveits)

## Referanser


## Eksterne lenker
*
Andrés Ignacio Menéndez

**Andrés Ignacio Menéndez** (1879-1962) var en salvadoransk brigadegeneral som var fungerende president i El Salvador i to perioder; fra 29. august 1934 til 1. mars 1935, og igjen fra 9. mai til 20. oktober 1944. Han ble avsatt i oktober 1944 etter et militærkupp ledet av oberst Osmín Aguirre y Salinas og dro i eksil i Guatemala.

## Biografi
Han var født i Santa Ana, El Salvadors nest største by. Han steg gradvis i gradene i militæret og ble sekondløytnant 18. oktober 1898. Han ble løytnant 24. mars 1904, kaptein-major 24. mai 1907, oberstløytnant 20. mai 1911, oberst 21. mai 1915 og brigadegeneral 10. august.

Da den tidligere presidenten Maximiliano Hernández Martínez ble avsatt kom det til demonstrasjoner. Menéndez som da overtok makten svarte med å gi amnesti til demonstrantene og startet med det en utvikling i retning av demokrati. Men mange fra Martinez' regjeringsapparat forble i sine stillinger.

Civil unrest broke out following the overthrow of President Hernández. In response, Menéndez declared amnesty for everyone who was part of the unrest, and thus began a national transition to democracy.

## Referanser
Kaj Gnudtzmann

**Kaj Svane Gnudtzmann** (født 1. mai 1880 i København, død 22. september 1948 samme sted) var en dansk turner. Han representerte klubben Polyteknisk Gymnastikforening. 

Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. 

## Eksterne lenker
*
Wilhelm Wilhelmsen (1872–1955)

**Wilhelm Wilhelmsen** (født 11. mars 1872 i Tønsberg, død 11. mai 1955 i Oslo) var en norsk sjøkaptein og skipsreder.

Etter skippereksamen 1892 var han til sjøs frem til 1901 og året etter avla han dispasjøreksamen. Ved årsskiftet 1903/04 ble han også medeier i sin fars firma, Wilh. Wilhelmsen, sammen med faren og broren Halfdan. Da broren døde i 1923 ble han firmaets øverste sjef. Han holdt strengt på en satsing på motordrevne linjeskip, og avviklet tramp- og tankskipsfarten. Først i 1951 gikk rederiet igjen inn i tankfart.

Han ble i 1937 utnevnt til kommandør av St. Olavs Orden og forfremmet til kommandør med stjerne i 1945. Han var også innehaver av  Leopoldsordenen (Belgia), den franske Æreslegionen og den svenske Nordstjerneordenen. Han var æresmedlem i Det Norske Videnskaps-Akademi.

Han var sønn av skipsreder Wilhelm Wilhelmsen (1839–1910) og Catharine Fredrikke Lorentzen.  Det var faren som i 1861 etablerte rederiet Wilh. Wilhelmsen.  Denne Wilhelm (født 1872) ble i 1904 gift med Engelke Julie Engelhart, datter av amtmann Thomas von Westen Engelhart. Deres sønn Tom Wilhelmsen (1911–1978) overtok rederiet.

Wilhelmsen deltok under sommer-OL for Norge i 1928 i Amsterdam med 4.-plass i seiling, 8-metersklassen.

## Referanser


## Kilder
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
*
Knud Holm

**Knud Olaf Holm** (1887–1972) var en dansk turner. Han representerte klubben *Polyteknisk Gymnastikforening*. 

Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland. 

Knud er bror til Poul Holm og Aage Holm, som begge har deltatt i OL. 

## Referanser


## Eksterne lenker
*
Libonectes

***Libonectes*** (betyr «sørvestsvømmer») er en utdødd reptilart av sauropterygia-familien. Den er kjent fra kun et funn, som ble gjort i Brittonformasjonen i Texas i USA, datert til den tidlige delen av turoniumalderen i kritt-perioden.

Dyret var meget lik *[[Thalassomedon]]*, selv om strukturen i nakkevirvlene var forskjellige, med høyere ryggrad og lengre støtte i beinet, og dens nese var noe nærmere tuppen av skallen. Skallen til eksemplaret som er funnet, er den best bevarte elasmosaurid-skallen som er funnet. Eksemplaret består av en skalle og nakke, samt gastrolitter funnet sammen med fossilet. Et skulderbelte og luffer ble også funnet, men ble tydeligvis forkastet på et tidspunkt i fortiden.

Eksemplaret ble egentlig klassifisert som *Elasmosaurus morgani* av Welles i 1949, men reklasifisert til en egen art av Carpenter i 1997.

## Formen
Libonectes lengde kunne bli mellom 7-14 meter lang. Dens vekt kunne bli så mye som 5-8 tonn. De store øynene vendte framover og ga Libonectes godt stereoskopisk syn som oppdaget byttedyr og vurderte avstander. Hver kjeve hadde minst 36 lange, skarpe tenner som sto skrått utover. Når kjeften lukket seg, gikk tennene i hverandre og stengte fisk og blekksprut inne i munnen, men dyrene ble ikke spiddet.

Den lange halsen var satt sammen av 62 virvler og utgjorde nesten halve dyrets lengde. Store deler av halsen var svært bøyelig, men ned mot roten var den stivere. Dette hjalp trolig Libonectes å holde strømlinjeformene når den satte opp farten i vannet.

Krypdyret svelget steiner, mest sannsynlig for å stabilisere vekten i vannet.
De fire muskuløse finnene drev krypdyret raskt gjennom vannet. De kan også ha fungert som ror til å styre seg fram med. I den bakre enden hadde Libonectes en veldig kort hale.

## Referanser

## Eksterne lenker
*
Falkonett

**Falkonett** var en lett, finkalibret kanon som ble utviklet i middelalderen. Den var særlig mye brukt på 1600-tallet for å forsvare fyrskip. Prosjektilene veide omtrent 1&nbsp;kg, og falkonetten kunne også skyte kardesker.

## Se også
* Amusett

## Eksterne lenker

* Om falkonett, fra *[[Store norske leksikon]]*
Ramnefjellet

**Ramnefjellet** er et fjell i Lodalen i Stryn kommune i Vestland. Det har en høyde på 1779 meter over havet. Ramnefjellet utgjør den østre delen av en fjellrygg som strekker seg vestover via Hyrna () til toppunktet på Ramnefjellbreen ().

Fjellet er mest kjent for rasulykkene i Loen i 1905 og 1936. Med kun 30 års mellomrom raste deler av fjellsiden i Loenvatnet. Flodbølgen som oppstod, raserte to bygder innerst ved vannet og tok henholdsvis 61 og 74 menneskeliv. I fjellsiden kan man fortsatt se de lysere feltene etter fjellblokkene som raste ut.

Det er fortsatt fare for at deler av fjellsiden kan rase, men Lovatnet i rasområdet er fylt med masse fra de to foregående rasene, slik at det ikke er forventet at den kan medføre tilsvarende flodbølger.


Loenulykkene 4 info sign cropped version.jpg|Oversiktkart over rasulykkene i 1905 og 1936. De enorme skredene fra Ramnefjellet forårsaket flodbølger i Loenvatnet som drepte henholdsvis 61 og 74 mennesker.
Lodalen_B%C3%A5tvraket_01.jpg|Båtvraket av «Lodalen». Dette vraket passeres på vei ned til krossen.
Lodalen_B%C3%A5tvraket_02.jpg|Båtvraket av «Lodalen». Dette vraket passeres på vei ned til krossen.
Lodalen_B%C3%A5tvraket_03.jpg|Båtvraket av «Lodalen». Dette vraket passeres på vei ned til krossen.
Krossen_Ramnefjellet_02.jpg|Metallfeste fra gamle krossen er bøyd i retning fra Ramnefjellet.
Krossen_Ramnefjellet_03.jpg|Krossen ved Ramnefjellet.
Rasteplass_Ramnefjellet_01.jpg|Minneplater ved rasteplassen ovenfor krossen og båtvraket av «Lodalen».
Rasteplass_Ramnefjellet_02.jpg|Rasteplassen ved veien ovenfor krossen og båtvraket av «Lodalen».
Rasteplass_Ramnefjellet_05.jpg|Oversiktsbilde over krossen og båtvraket av «Lodalen». Dem er merket med røde sirkler på bilde.


## Se også
*Liste over Norges høyeste fjell
*Rasulykken i Loen i 1905
*Rasulykken i Loen i 1936

## Referanser
John Kilpatrick

**John Kilpatrick** (født 7. juli 1917 i Bootle, død 18. desember 1989) var en britisk ishockeyspiller som deltok i vinter-OL 1936 i Garmisch-Partenkirchen.

Kilpatrick ble olympisk- og verdensmester i ishockey i vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnen for OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og de spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Kilpatrick, Alexander Archer, James Borland, Edgar Brenchley, James Chappell, John Coward, Gordon Dailley, John Davey, Carl Erhardt, James Foster, Archibald Stinchcombe og Robert Wyman. Kilpatrick spilte kun en kamp i turneringen, mot Sverige, som de vant med 1-0.

## OL-medaljer
* OL 1936  Garmisch-Partenkirchen -  **Gull**  i ishockey (Storbritannia)

## EM og VM-medaljer
* VM 1936  Garmisch-Partenkirchen -  **Gull**  i ishockey (Storbritannia) 
* EM 1936  Garmisch-Partenkirchen -  **Gull**  i ishockey (Storbritannia)

## Eksterne lenker
*
Wherever I May Roam

**Wherever I May Roam** er det femte sporet på Metallica sitt studioalbum fra 1991; Metallica. Sangen ble også utgitt som den femte singleen fra albumet. Sangen er populær blant bandets fans og blir spilt ved de fleste av bandets konserter. Sangen ble også spilt under S&M konserten i California. 

## Musikken
Sangen starter med at hovedriffet i sangen blir spilt av en enkel sitar, noe som vedvarer helt til trommene og den andre elektrisk gitaren kommer inn. I tillegg til sitar blir det også brukt en tolv-strenger bassgitar i sangen, spilt av daværende bassist Jason Newsted. 

## Sangtekst
Vokalist James Hetfield og trommeslager Lars Ulrich skrev denne sangen om livet på «veien». Den handler i hovedtrekk om mennesker som ikke klarer å finne ut hvor han/hun hører hjemme, siden personen konstant er på reise, en vandrer. Når Metallica var på verdensturne i de seine 80-åra arbeidet de på «Metallica». De spilte opp mot 200 konserter på en turne, mellom hver gang de var hjemme. Denne sangen reflekterer mye av det bandmedlemmene føler når de har vært veldig lenge borte fra hjemplassen sin.

## Listeplasseringer
Selv om singleen var det femte som ble sluppet fra albumet klarte den fremdeles og komme på hitlistene i flere land. I USA var «Wherever I May Roam», den femte av Metallicas singler som kom på Billboard Hot 100 listen.

## Cover-innspillinger
* En instrumental versjon av sangen ble spilt inn av Michael Angelo Batio, og brukt på albumet Hands Without Shadows fra 2005. 
* Sangen ble også spilt av Apocalyptica på deres debutalbum Plays Metallica by Four Cellos

## Referanser


## Eksterne lenker
*
Sikkilsdalshøa

**Sikkilsdalshøa** er et fjell vest i Nord-Fron kommune i Innlandet. Det har en høyde på  meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Indias sentralbank

**Indias sentralbank** (engelsk *The Reserve Bank of India (RBI)*; hindu भारतीय रिज़र्व बैंक) er Indias sentralbank, og ble grunnlagt 1. april 1935. Senere plasserte banken hovedkontoret sitt i Bombay (Mumbai). Banken var først privateid, deretter nasjonalisert i 1949, og er i dag fullstendig kontrollert av Indias regjering.

Ledelsen i Indias sentralbank består av styret (*central board*) under ledelse av direktøren (*governor*), som pr oktober 2016 er Urjit Patel. Han overtok etter Raghuram Rajan 4. september 2016. RBI har 31 filialer rundt om i India.

## Se også
* Liste over verdens sentralbanker

## Referanser


## Eksterne lenker
*
Bunkefjorden

**Bunkefjorden** er en fjordarm av Selfjorden på øya Senja i Senja kommune i Troms. Fjorden har innløp mellom Fiskeneset i vest og Dyrneset i øst og strekker seg tre kilometer sørøstover til bygda Rødsand i botn av fjorden.

Lengst øst i fjorden ligger gårdene Laberg, Stordalen og Bunkan, som har gitt navn til fjorden.

## Referanser
Skaget

**Skaget** *(Skagenfjell)* er et fjell i Øystre Slidre kommune i Innlandet. Fjellet ligger i Langsua nasjonalpark. Det har en høyde på  meter over havet.

Fjellet kan bestiges fra flere kanter, lettest fra bilveien til Storeskag i sør.

## Se også
* Liste over Norges høyeste fjell

## Fotnoter



## Referanser
Alonso de Montúfar

**Alonso de Montúfar** O.P. (født 1489 i Loja, død 1572 i Mexico by) var erkebiskop av Mexico mellom 1551 og 1572. Etter at Juan de Zumárraga døde ble Montúfar utnevnt til erkebiskop av Carols I av Spania. Montúfar ble vigslet i 1553 og kom ikke til Mexico by før i juni 1554, 6 år etter Zumárragas bortgang.

## Referanser
Gråhyrneran

**Gråhyrneran** (også skrevet *Gråhyrnerane*) er et fjell i Ål kommune i Buskerud. Det har en høyde på  meter over havet.

## Se også
* Liste over Norges høyeste fjell

## Referanser
Indias bankvesen

**Indias bankvesen** har lang historie. I *[[Manu Smriti]]* er det regler for innlåning av penger samt retningslinjer for renter. Det moderne bankvesenet ble imidlertid grunnlagt av Det britiske ostindiske kompani. Det første bankaksje-selskapet, The General Bank of India, ble grunnlagt i 1786. Senere ble også Bank of Hindustan grunnlagt, som overlevde som bank frem til 1906, samt Bengal Bank.

Selskapet selv grunnla Bank of Bengal i 1809, ettersom den første bengalske banken gikk konkurs, og Bank of Bombay i 1840, etterfulgt av Bank of Madras i 1943. I 1920 fusjonerte disse bankene, og dannet Imperial Bank of India. Ved en ny lov i det selvstendige India ble Imperial Bank nasjonalisert sammen en rekke andre banker. I 1969 ble en ytterligere bølge av nasjonalisering av banker gjennomført, da 14 større banker ble ekspropriert av den indiske regjeringen. Den siste bølgen av nasjonalisering kom i 1980, da 6 banker ble overtatt av staten.

Noen private banker har imidlertid overlevd den sosialistiske politikken som ble ført i Kongresspartiets hegemoni-periode, og ytterligere andre har etterhvert blitt grunnlagt. Til tross for dette er den indiske staten dominerende innen banksektoren.

## Se også
*Indias sentralbank

## Litteratur
;Engelskspråklig
* *The Evolution of the State Bank of India (The Era of the Imperial Bank of India, 1921-1955)* (Volume III)
Herbert Bamlett

**Herbert Bamlett** (født 1. mars 1882 i Gateshead, Tyne and Wear, død oktober 1941) var en engelsk fotballtrener og fotballdommer. I 1914 ble han den yngste dommeren som hadde dømt en finale i FA-cupen. Han var 32 år da han dømte mellom Liverpool og Burnley.

Samme år ble han manager for Oldham Athletic hvor han var til 1921. I 1921 tok han over Wigan Borough hvor han var til 1923. Han var så manager for Middlesbrough Fra 1923 til 1926. Etter en pause ble han manager for Manchester United i 1927 hvor han var til han måtte gå av i 1931.

Karrieren til Bamlett i United var ikke så bra man hadde håpet. United var nær ved å rykke ned i hans første hele sesong, og sesongen etter ble det 12.-plass. Men i 1930 bar det nedover på tabellen igjen, denne gangen endte sesongen på 17.-plass.
Manchester United var på vei inn i en dårlig periode med økonomiske problemer. 

Utover høsten 1930 og inn i året 1931 gikk det bare verre og verre. United rykka ned etter å ha sett tre negative rekorder; bare syv seire, hele 27 tap og ikke mindre enn 115 baklengsmål. 5. april 1931 måtte Herbert Bamlett pakke sakene og dra fra United.

Som dommer dømte han altså FA-cupfinalen i 1914, men fem år tidligere, 6. mars 1909, dømte han 4. rundekampen i FA-cupen mellom Burnley og Manchester United. Banen var full av is og hard, og det snødde i tillegg. Men Bamlett satte i gang kampen og Burnley tok ledelsen tidlig. Men et stykke ut i andre omgang hadde han skifta mening på grunn av vær- og spilleforhold.
Bamlett var så kald at han knapt klarte å blåse i fløyta, så han gav fløyta til United-kaptein Charlie Roberts som blåste av kampen 18. minutter før full tid.
Kampen ble spilt igjen fire dager senere og United vant 3&ndash;2. Senere vant Manchester United cupen etter at de slo Bristol City 1&ndash;0 i finalen.

Dette var Uniteds første FA-cupmesterskap og de hadde kanskje ikke vunnet det hvis Bamlett ikke hadde gjort som han gjorde.

## Referanser


## Kilder
* United.no

## Eksterne lenker
*
Eidepollen

**Eidepollen** er en fjord i Senja kommune i Troms. Fjorden ligger på nordsida av Stonglandet, sør på øya Senja, og strekker seg 6&nbsp;km nordøstover til Stonglandseidet i botn av fjorden. Fjorden har innløp mellom fyrene Dragøyskjær i nord og Halsvær i sør. Bygdene Dragøya og Frovåg ligger på nordsida ved innløpet til fjorden, mens Hals ligger på sørsida. Innover i fjorden er det bare spredte bosetninger før fjordbotnen. Ved eidet i botn av fjorden og som fjorden er oppkalt etter, er det bare 350&nbsp;meter over til Tranøyfjorden på den andre sida.

## Referanser
Indre Selfjorden

**Indre Selfjorden** er den innerste delen av Selfjorden i Senja kommune i Troms. Fjorden har innløp mellom Salbergneset i nord og Lomsneset i sør og strekker seg seks kilometer mot nordøst til Selfjordbotn.

Bortsett fra et par hus innerst i fjorden er det ingen bosetninger langs fjorden. Fjordsidene er ellers bratte og høye. På nordsida ligger Salberget (708&nbsp;moh) og Kvænan (796&nbsp;moh). På sørsida ligger Luten (739&nbsp;moh), Grinda (875&nbsp;moh), Hatten (639&nbsp;moh) og Lomstinden (756&nbsp;moh).

## Referanser
The Misanthrope

***The Misanthrope*** er en norsk dokumentarfilm fra 2007 av Darkthrone-medlem Ted Skjellum som omhandler det norske black metal-miljøet. 

Sammen med filmen følger også med en CD, spesielt laget for DVD-en av Skjellum.

Den eneste kinoen som viste filmen var Frogner Kino i Oslo, 6. april 2007.

## Om filmen

Filmen omhandler blant annet Grutle Kjellson (fra Enslaved), og musikken er fra bandene Aura Noir, Enslaved, Gallhammer, Virus, Darkthrone.
Andre som også er med i filmen er Fenriz, Cato, Apollyon, Jack Wolfskin, Knut, Peter Beste.

 

## Utgivelser
### Kapitler på DVD
# *Icefishing* 
# *Intro* 
# *Desolate* 
# *Sardonic Rehearsals* 
# *Ali Baba Winter* 
# *Aura Noir Signing* 
# *Tokyo* 
# *Norway Be My Grave* 
# *Ali Baba Summer* 
# *Aura Noir Releaseparty* 
# *Sardonic Studio* 
# *Tyrant Meeting* 
# *Endtime* 
# *Credits* 
### DVD ekstra
# *Stills* 
# *Thulcandra* 
# *Archipelago* 
# *Too Old Too Cold* 
### Bonus CD
# *Battlehorns* (2:30) 
# *The Bastard Son* (3:18) 
# *Lake Of Sorrow* (1:49) 
# *Stay Away* (1:58) 
# *Necroposers* (2:43) 
# *The Will To Deny* (7:16) 
# *The Solution* (1:03)

## Eksterne lenker
*
James Chappell

**James William Chappell** (født 25. mars 1915 i Huddersfield i England, død 3. april 1973 i Pinellas County i Florida) var en britisk ishockeyspiller som deltok i de olympiske leker 1936 i Garmisch-Partenkirchen og 1948 i London.

Familien emigrerte til Ontario i Canada da han var 10 år og Chappell lærte seg å spille ishockey. Han returnerte til England i 1935.

Chappell ble olympisk- og verdensmester i ishockey under vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnlaget for OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og laget spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Chappell, Alexander Archer, James Borland, Edgar Brenchley, John Coward, Gordon Dailley, John Davey, Carl Erhardt, James Foster, John Kilpatrick, Archibald Stinchcombe og Robert Wyman. Chappell spilte seks kamper og scoret to mål

## OL-medaljer
* 1936  Garmisch-Partenkirchen -  **Gull**  i ishockey  Storbritannia

## EM og VM-medaljer
* VM 1936  Garmisch-Partenkirchen -  **Gull**  i ishockey  
* VM 1937  London -  Sølv  i ishockey 
* VM 1938  Praha -  Sølv  i ishockey  
* EM 1936  Garmisch-Partenkirchen -  **Gull**  i ishockey  
* EM 1937  London -  **Gull**  i ishockey  
* EM 1938  Praha -  **Gull**  i ishockey 

## Referanser


## Eksterne lenker
*
Orovilledemningen

**Orovilledemningen** er en demning som danner en kunstig innsjø i elven Feather River i Butte County (California) i USA. Jordfyllingsdemningen er 235 meter høy og 2&nbsp;317 meter lang. 

Innsjøen som demmes opp er Lake Oroville på 64 km². Installert kapasitet i vannkraftproduksjonen er 780 MW som utnyttes i Edward C. Hyatt vannkraftverk. Anlegget var ferdig i 1968. Det ligger ved foten av Sierra Nevada, hvor det bidrar til å forebygge flom. Anlegget forsyner også Midt- og Sør-California med drikkevann.

Dammen har to flomløp, et hovedflomløp som er kontrollert med luker og et nødoverløp som består av et flere hundre meter bredt område der damtoppen er senket. Begge flomløpene er plassert på en sidedam adskilt fra hoveddammen av en naturlig høyde.
## 2017 Svikt i flomløpet

I februar 2017 ble nærmere  mennesker fra området nedenfor demningen evakuert i frykt for at deler av dammen skulle kollapse etter at det oppstod skader på begge flomløpene.
Den 7. februar ble det oppdaget store erosjonsskader på det ordinære flomløpet. Grunnet en periode med mye nedbør, måtte man å benytte seg av det ødelagte hovedflomløpet og registrerte at skadene ble større. For å unngå at videre erosjon kunne true lukehuset og viktige kraftlinjer valgte man, den 10. februar,  å redusere vannføringen i flomløpet slik at nivået i magasinet steg opp mot toppen av nødoverløpet. Samtidig ble trær og andre objekter fjernet og nødoverløpet ble forberedt for første gang i dammens historie. I 8-tiden (lokal tid) den 11. februar begynte vannet å renne over nødoverløpet.

Dagen etter, 12. februar, ble det klart at det var omfattende erosjon i jordskråningen nedenfor nødoverløpet og at hele sidedammen var truet. En kollaps av sidedammen ville slippe ut 9 m av magasinet. Evakuering av  innbyggere ble igangsatt og man åpnet lukene i det skadde hovedflomløpet og dermed begynte senkingen av nivået i magasinet slik at nødoverløpet ble tørrlagt. I 20-tiden (lokal tid) var nødoverløpet tørrlagt og man satte raskt i gang reparasjonsarbeider på nødoverløpet.

## Referanser
Fort Peck-demningen

**Fort Peck-demningen** er en demning som danner en kunstig innsjø i elven Missouri River ved byen Fort Peck i det nordøstlige Montana, USA. Den er en av de seks store demningene langs elven. Demningen er 75 meter høy og 6.409 meter lang. Jordfyllingens volum på 96 millioner m³ gjør den til verdens nest største jordfyllingsdam, etter Tarbelademningen i Pakistan.

Innsjøen som demmes opp er Fort Peck-sjøen *(Fort Peck Lake)* som er den femte største kunstige sjøen i USA, på 23,6 milliarder m³. Reservoaret er 216 km langt og har et areal på 64 km². Installert kapasitet i vannkraftproduksjonen er 185 MW. Årsproduksjonen er 2.2 TWh, og anlegget forsyner også området med drikkevann. Anlegget var ferdig i 1957 men ble godkjent allerede i 1933 av president Franklin D. Roosevelt. 

## Referanser
Ain’t My Bitch

**Ain't My Bitch** er det første sporet fra studioalbumet Load (1996) av Metallica. Sangen ble gitt ut som singel nummer to etter Until It Sleeps.

## Sangtekst
Sangen i seg selv handler om egoisme og det og ikke ha noen form for omtanke for andres menneskers problemer. Singlen fikk en del mediaoppmerksomhet på grunn av det noe vågale bruken av ordet «bitch». James Hetfield forklarer derimot i et intervju at «Bitch» i sangen ikke viser til en kvinneskikkelse, men fungerer heller som en metafor for et problem, noe som gir sangen en veldig annen mening.

## Live
Under utgivelsen av Load ble sangen et stempel på setlisten til bandet, og ble spilt ofte under Metallicas Poor Touring Me verdensturne. Som mange av de andre sangene fra Load/ReLoad æraen til Metallica mistet også denne sangen noe av sin vitalitet etter en stund. Den ble for siste gang spilt 1998, i Wellington i New Zealand.

## Listeplasseringer
Sangen gjorde det langt dårligere enn sin forgjenger, «Until It Sleeps». «Ain't My Bitch» debuterte kun på Billboard sin Modern Rock Tracks liste, hvor den fikk en topposisjon på nummer 15.

## Referanser


## Eksterne lenker
*
Indian Railways

**Indian Railways** er Indias statseide jernbaneselskap og ble grunnlagt i 1951. Selskapet inngår i det indiske jernbanedepartementet og står i hovedsak for driften av den indiske jernbanen.

Selskapet er tilnærmet enerådende på skinnegående trafikk i India, og transporterer hvert år rundt 5 milliarder passasjerer. Den indiske jernbanen gir jobb til mer enn 1,6&nbsp;millioner arbeidere.

## Referanser


## Eksterne lenker
* 
* Indian Railways Fan Club - Jernbanekart Besøkt 1. november 2009
* Maps of India: Jernbanekart
* Indian Railways Fan Club - Kart over Indias jernbaner fra 1893
* Indian Railways - offisielt nettsted Besøkt 16. desember 2015
Cochitidemningen

**Cochitidemningen** er en jordfyllingsdemning som danner en kunstig innsjø i Rio Grande i Sandoval County i New Mexico, USA. Den lgger om lag 80 km nord for Albuquerque. Det er Hæren som vedlikeholder denne demningen og flere andre på Rio Grande. Demningen er 77 meter høy og 8.852 meter lang. Selve jordfyllingen har et volum på 50,2 mill m³, som er blant de 15 største i verden.

Innsjøen som demmes opp er Cochiti Lake på 62 mill m³, som er viktig for rekreasjon i den tørre og nedbørfattige staten New Mexico. Det er ikke installert kapasitet for vannkraftproduksjonen, formålet med dammen er flomkontroll, drikkevann og rekreasjon. 

Anlegget var ferdig i 1973 men ble arbeidet startet i 1965. Det oversvømmet områder som tilhørte Pueblo-indianerne av Cochiti-stammen, og i 2001 vant de en erstatningssak for amerikanske domstoler.
Vennisfjellet

**Vennisfjellet** er et fjell i Vang kommune i Innlandet. Det har en høyde på  meter over havet og toppens sekundærfaktor på 19 kilometer er blant de 150 lengste i Skandinavia.

I nord, mot Nørdre Herredalen, ligger en annen topp på fjellet med en høyde på  meter over havet og primærfaktor på 75 meter..

## Se også
* Liste over fjell i Skandinavia
* Liste over Norges høyeste fjell

## Fotnoter



## Referanser